司空图
句
忍事敌灾星。
物望倾心久，凶渠破胆频。（《咏房太尉》。自注：初琯
建亲王分镇天下议，明皇从之，肃宗以是疑琯，受谗废。
先是禄山见分镇诏书，附膺叹曰：“吾不得天下矣！”）
鼎饫和方济，台阶润欲平。。
夜短猿悲减，风和鹊喜虚。
骅骝思故第，鹦鹉失佳人。
鲸鲵人海涸，魑魅棘林幽。
棋声花院闭，幡影石坛高。
地凉清鹤梦，林静肃僧仪。
晚妆留拜月，春睡更生香。
隔谷见鸡犬，山苗接楚田。人家寒食月，花影午时天。
官路好禽声，轩车驻晚程。南楼山最秀，北路邑偏清。
多病形容五十三，谁怜借笏趁朝参。（华下乞归，
见《摭言》）
十年太华无知己，只得虚中两首诗。（王禹偁云：人多
以四皓、二疏目图，惟僧虚中赠图诗云：道装汀鹤识，
春醉野人扶。言其操履检身，非傲世也。又云：
有时看御札，特地挂朝衣。言其尊戴存诚，非邀君也。
故图诗云云，言得其意趣）
看师逸迹两师宜，高适歌行李白诗。（赠z6光，
见《宣和书谱》）